டாஸ் வென்ற ஆஸ்திரேலியா முதலில் பேட் செய்ய முடிவு செய்தது. அந்த அணியின் தொடக்க ஆட்டக்காரர்கள் சிறப்பான தொடக்கத்தை அளித்தனர். அதிரடியாக விளையாடிய பின்ச், ஹெட் ஜோடி 6 ஓவர்களில் 60 ரன்கள் எடுத்தது. 22 ரன்கள் எடுத்த நிலையில் பின்ச் ஆட்டமிழக்க, அடுத்துக் களமிறங்கிய ஸ்டோனிஸ் அதே ஓவரில் டக் அவுட் ஆனார். ஆஸ்திரேலியா அணியில் ஹெட்(56), காரே(44) மற்றும் ஷார்ட்(47) தவிர மற்றவர்கள் வந்த வேகத்தில் நடையைக் கட்டினர். இறுதியில் 34.4 ஓவர்கள் முடிவில் ஆஸ்திரேலியா அணி அனைத்து விக்கெட்டுகளையும் இழந்து 205 ரன்கள் மட்டுமே எடுத்தது. இங்கிலாந்து அணி தரப்பில் சிறப்பாக பந்துவீசிய மோயின் அலி 4 விக்கெட்டுகள் சாய்த்தார்.